Diari Oficial de la Generalitat Valenciana


Sumari del DOGV 2704, del 07-03-1996 (1996/837621)

ORDRE de 18 de gener de 1996, de la Conselleria de Sanitat i Consum, per la qual es dicten normes per a la concessió de subvencions de despeses d'inversió a les corporacions locals de la Comunitat Valenciana, destinades a la instal·lació i l'equipament d'oficines municipals d'informació al consumidor (OMIC) en l'exercici 1996.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/01/18/(2)/dof/vci/html**

### Dades del document

Número de DOGV
:   2704

Data del DOGV
:   07-03-1996

Secció del DOGV
:   DISPOSICIONS GENERALS

Número del document
:   1996/837621


Data del document
:   18-01-1996

Organisme emissor
:   Conselleria de Sanitat i Consum

Tipus de document
:   Ordre

ORDRE de 18 de gener de 1996, de la Conselleria de Sanitat i Consum, per la qual es dicten normes per a la concessió de subvencions de despeses d'inversió a les corporacions locals de la Comunitat Valenciana, destinades a la instal·lació i l'equipament d'oficines municipals d'informació al consumidor (OMIC) en l'exercici 1996.   
L'Estatut dels Consumidors i Usuaris de la Comunitat Valenciana disposa que per a facilitar l'exercici del dret d'informació dels consumidors han d'haver oficines d'informació.  
Igualment, s'estableix que la Generalitat Valenciana regularà la creació d'oficines municipals d'informació al consumidor (OMIC) per les corporacions locals, atenent criteris d'eficàcia i d'eficiència.  
El Decret 181/1992, de Govern Valencià, pel qual regula la creació i l'acreditació de les oficines municipals d'informació al consumidor, disposa que la Conselleria de Sanitat i Consum, a través de la Direcció General de Consum, potenciarà la creació d'oficines comarcals o de zona.  
Per tot això, a fi d'optimitzar tots els recursos posats a disposició dels consumidors i alhora dur a terme una política integrada en matèria de consum, i d'acord amb el que disposa l'article 16 de l'Estatut de Consumidors i Usuaris de la Comunitat Valenciana,  
ORDENE  
Article 1. Destinataris de les subvencions  
Podran sol·licitar subvencions per al finançament d'infrastructures i equipaments d'OMIC les corporacions locals que tinguen una oficina o que la posaran en funcionament durant 1996.  
Article 2. Objecte de les subvencions  
Les subvencions seran destinades a:  
1. Obres d'instal·lació i equipament de noves OMIC, especialment les que amplien o tinguen l'àmbit territorial superior al municipi.  
2. Obres d'adaptació i de reforma d'OMIC, i també obres de millora per a la seua adequació segons el que disposa el Decret 181/1992.  
3. Senyalització de les OMIC, sobretot de les oficines que s'adapten al que disposa el Decret 181/1992 i al manual de disseny corporatiu.  
4. Equipament de les OMIC (equips informàtics, de reprografia, etc.), sempre que siguen materials que es puguen inventariar.  
Article 3. Termini de presentació de les sol·licituds  
Les entitats locals interessades hauran de presentar una sol·licitud, segons el model de l'annex, en el registre de la Conselleria de Sanitat i Consum, carrer del doctor Rodríguez Fornos, número 4, codi postal 46262, València, o mitjançant qualsevol de les altres formes que estableix l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El termini per a la presentació d'aquestes sol·licituds serà d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.  
Article 4. Documentació que cal presentar  
Caldrà adjuntar a la sol·licitud la documentació següent, segons el cas:  
1. Si se sol·licita subvenció per a la instal·lació d'una OMIC:  
a) Memòria descriptiva on se'n determine la ubicació, els mitjans materials i personals amb què serà proveïda, i el pressupost inicial de funcionament.  
b) Còpia del projecte de les obres que s'hi faran, signada per la persona competent.  
c) Antecedents de la corporació en matèria de protecció del consumidor i usuari, si escau.  
2. Si se sol·licita subvenció per a l'adaptació, la reforma d'una OMIC ja existent:  
a) Còpia del projecte de les obres que s'hi faran, signada pel tècnic competent, si s'escau.  
b) Memòria en què es descriguen les millores que s'hi han d'introduir i se'n justifique la necessitat.  
3. Si se sol·licita subvenció per a senyalitzar l'OMIC, cal identificar els llocs en què s'instal·larà els nous senyals.  
4. Si sol·licita subvenció per a l'equipament informàtic de l'OMIC, inventari del material que tenien, esmentant-ne el que haja estat subvencionat per aquesta Conselleria en anteriors convocatòries, si escau.  
5. En qualsevol dels supòsits anteriors caldrà afegir-hi, a més, la documentació general següent:  
a) Pressupost detallat de les despeses que es produiran el 1996, d'acord amb els supòsits anteriors.  
b) Certificat de la secretaria de la corporació que acredite la població de dret del municipi, i també les variacions estacionals de població importants, indicant-ne de manera aproximada la quantitat, amb data 31 de desembre de 1995.  
c) Certificat, lliurat per la secretaria de la corporació, que acredite l'acord, adoptat per l'òrgan municipal competent, que considere l'aprovació del programa i el pressupost corresponents, la sol·licitud de subvenció i la seua quantia, el compromís de finançar la part no subvencionada, i l'afectació indefinida dels béns que es puguen adquirir a la finalitat a la qual foren atorgats.  
d) Certificat, lliurat per la intervenció o la secretaria de la corporació, en què conste l'obtenció de subvencions o ajudes per a la mateixa finalitat procedents d'altres organismes, si s'escau.  
e) Atés que l'OMIC amplie o tinga una cobertura territorial superior al municipi, caldrà adjuntar el certificat de la secretaria de cadascuna de les corporacions locals que s'integren en el projecte, en què es faça constar el seu acord de conformitat.  
f) Si aquesta documentació ja ha estat presentada en sol·licitar una subvenció d'aquesta Conselleria per a despeses corrents de l'OMIC en el mateix exercici, bastarà un certificat de la secretaria de la corporació que acredite aquest fet.  
Article 5. Criteris de concessió  
La concessió de les subvencions seguirà aquest criteris:  
1. La cobertura territorial: es potenciaran els municipis que presten els serveis agrupats amb d'altres, i també els municipis de més de 15.000 habitants o amb importants variacions estacionals.  
2. La transcendència i la repercussió que puguen tenir, en la població, les inversions que es faran.  
3. Els antecedents de la corporació local en el desplegament dels programes d'informació i de defensa dels drets del consumidor.  
4. Les subvencions concedies per aquesta Conselleria en anys anteriors per a la mateixa finalitat, i la rendibilitat que se n'haja obtingut, si s'escau.  
5. La necessitat i la justificació de les obres que s'hi faran, si s'escau.  
Article 6. Obligacions dels destinataris  
L'import total de la subvenció concedida no podrà superar el 50% de les despeses pressupostades per l'entitat peticionària de la sol·licitud.  
Les corporacions locals que reben subvenció es comprometen al finançament i la realització dels programes presentats, qualsevol que siga la quantia de la subvenció concedida.  
Article 7. Resolucions de concessió  
El conseller de Sanitat i Consum, a proposta de la Direcció General de Consum, dictarà resolucions per les quals concedirà les subvencions a càrrec dels pressupostos de la Generalitat Valenciana, secció 10, servei 03, programa 443.10, codi de línia 701/000/96, per un import màxim de 44.177.801 pessetes.  
Article 8. Pagament de les subvencions  
L'ordre del pagament de les subvencions serà conforme als criteris continguts en la Llei d'Hisenda Pública de la Generalitat Valenciana article 47 bis en la nova redacció donada per la Llei 8/1995, de 29 de desembre (DOGV núm. 2.657, de 31.12.95), que estableix per a les transferències de capital el següent règim:  
Un 15% de l'import es lliurarà immediatament en concedir-se la subvenció. En el cas d'obres, sols es faran pagaments posteriors, contra la certificació d'obra lliurada per un tècnic competent.  
La resta de la subvenció serà pagada per la Generalitat Valenciana després de l'aportació i la comprovació de la documentació que justifique l'aplicació efectiva i correcta de la quantitat lliurada, i el compliment d'allò que s'havia convingut.  
Article 9. Justificació de les subvencions  
Les despeses es justificaran mitjançant el certificat de la despesa, lliurat per la intervenció o la secretaria amb el vistiplau de l'alcaldia de la corporació, el model de la qual figura com a annex d'aquesta ordre, en què es detallarà l'import de les despeses contretes per l'activitat, els perceptors amb indicació del concepte i de l'import, i el lloc on queden dipositats els documents originals, que hauran de ser custodiats per l'entitat, o bé mitjançant la remissió de fotocòpies de factures i els seus corresponents manaments de pagament, totes ben compulsades.  
Si s'hi fan obres, es justificaran amb la presentació del certificat d'obra lliurat pel tècnic competent.  
En qualsevol cas, la documentació justificativa durà data de l'any 1996, i caldrà presentar-la abans de l'1 de novembre de 1996.  
Article 10. Reintegrament de les quantitats percebudes  
Segons estableix l'article 47.9 del Text Refós de la Llei d'Hisenda Pública de la Generalitat Valenciana (DOGV núm. 1.588, de 17.07.91), seran procedents el reintegrament de les quantitats percebudes i l'exigència de l'interès legal del Banc d'Espanya en els casos següents:  
1. Incompliment de l'obligació de justificació.  
2. Obtenció de la subvenció sense reunir les condicions que s'hi requerien.  
3. Incompliment de la finalitat per a la qual fou concedida la subvenció.  
4. Incompliment de les condicions imposades als beneficiaris amb motiu de la concessió de la subvenció.  
5. Igualment, en el supòsit que les aportacions de les altres administracions o ens públics o privats superen el cost de l'activitat que es faça, quan la subvenció principal siga de la Generalitat Valenciana, caldrà retornar-li l'excés obtingut sobre el cost de l'activitat feta.  
DISPOSICIó FINAL  
Aquesta ordre vigirà des de l'endemà de la seua publicació en el Diari Oficial de la Generalitat Valenciana.  
València, 18 de gener de 1996  
El conseller de Sanitat i Consum,  
JOAQUíN FARNóS GAUCHíA  
ANNEX  
Model de sol·licitud  
(Nom) ..., alcalde-president/alcaldessa-presidenta de l'Ajuntament d..., província d..., amb NIF (de l'ajuntament) ..., en el seu nom i representació,  
Expose:  
D'acord amb el que disposa l'Ordre de la Conselleria de Sanitat i Consum de 18 de gener de 1996 (DOGV núm. ...), per la qual es dicten les normes per a la concessió de subvencions a corporacions locals destinades a la instal·lació i l'equipament de les OMIC per a l'exercici 1996, i en compliment de l'acord (del ple/de la comissió de govern) de la corporació pres el dia ...,  
Sol·licite:  
Subvenció, en els termes previstos en l'esmentada disposició, per un import d... pessetes per a despeses d'inversió que no superen el 50% del pressupost total presentat, i que es desglossa en:  
Despeses d'obra i/o reformes: ... pessetes  
Senyalització OMIC: ... pessetes  
Material informàtic: ... pessetes  
Material d'inventari: ... pessetes   
Adjunteu la documentació que s'exigeix.  
Els pagaments de la subvenció, si es concedeix, caldrà siguen ingressats en el compte corrent que aquesta corporació té en l'entitat bancària ..., sucursal ..., compte número ...   
..., ... d... de 1996  
Segell de la corporació Signatura  
DIRECCIó GENERAL DE CONSUM  
CONSELLERIA DE SANITAT I CONSUM  
Model de certificat de justificació de despeses d'inversió  
(Nom) ..., secretari/secretària o interventor/interventora de l'Ajuntament d...  
CERTIFIQUE que les despeses d'inversió (transferències de capital) fets en l'OMIC en aquest exercici, per als qual es va sol·licitar subvenció a l'empara de la normativa pera 1996, en matèria de subvencions, són els que tot seguit s'espedifiquen:  
Perceptor (1) Concepte (2) Import/PTA  
 ... ... \_\_\_\_\_\_\_\_\_\_\_\_\_\_\_  
 ... ... \_\_\_\_\_\_\_\_\_\_\_\_\_\_\_  
 ... ... \_\_\_\_\_\_\_\_\_\_\_\_\_\_\_  
 Total \_\_\_\_\_\_\_\_\_\_\_\_\_\_\_  
Aquest béns o millores han estat destinats indefinidament a l'OMIC i els justificants originals es troben dipositats i custodiats al domicili ..., d'aquesta entitat, a disposició de qualsevol comprovació que es faça.  
I perquè conste i siga presentat en la Conselleria de Sanitat i Consum, estenc aquest document.  
..., ... d... de 1996  
 Signatura i segell  
Vist i plau  
L'alcalde/alcaldessa o president/presidenta  
(1) Feu-hi una llista nominal de tots els perceptors.  
(2) Despeses detallades de manera específica.


Còpia Permalink ELI